സംസ്ഥാനത്ത് അടുത്ത അഞ്ച് ദിവസം കൂടി ഒറ്റപ്പെട്ട ശക്തമായ മഴ തുടരും മത്സ്യ ബന്ധനത്തിന് നിരോധനമില്ല സംസ്ഥാനത്ത് അടുത്ത അഞ്ച് ദിവസം കൂടി ഒറ്റപ്പെട്ട ശക്തമായ മഴ തുടരുമെന്ന് കേന്ദ്ര കാലാവസ്ഥ വകുപ്പ്. ഇന്ന് മുതല് വ്യാഴാഴ്ച വരെ സംസ്ഥാനത്ത് 7 ജില്ലകളില് യെല്ലോ അലര്ട്ട് പ്രഖ്യാപിച്ചിട്ടുണ്ട്. എന്നാല് കേരള തീരത്ത് മത്സ്യ ബന്ധനത്തിന് നിരോധനമില്ല. അറബികടലിലെ ന്യുന മര്ദ്ദം അടുത്ത 24 മണിക്കൂറിനുള്ളില് തീവ്ര ന്യുന മര്ദ്ദമായി മാറും. തുടര്ന്ന് ശക്തി കുറഞ്ഞു ഇന്ത്യന് തീരത്ത് നിന്ന് അകന്നു പോകാന് സാധ്യതയുള്ളതിനാല് ഇന്ത്യന് തീരത്തെ ബാധിക്കാന് സാധ്യതയില്ലെന്ന് കേന്ദ്ര കാലാവസ്ഥ വകുപ്പ് അറിയിച്ചു. തെക്ക് കിഴക്കന് ബംഗാള് ഉള്ക്കടലിനോട് ചേര്ന്ന് ചക്രവാത ചുഴി നിലനില്ക്കുന്നുണ്ട്. അടുത്ത 24 മണിക്കൂറിനുള്ളില് തെക്ക് കിഴക്കന് ബംഗാള് ഉള്കടലില് ന്യുന മര്ദ്ദമായി ശക്തി പ്രാപിക്കാന് സാധ്യതയുണ്ടെന്നും കേന്ദ്ര കാലാവസ്ഥ വകുപ്പ് അറിയിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.